A. G. Johansen: Om Forandringer i Ringkøbing Fjords Fauna. 27 



Han skriver saaledes (p. 71): »Paa Huusby Klit berettedes mig, at Silden tidligere 

 gik høit op i Stadil-Fjord, saa at Klitboerne der i deres Ruser kunde erholde endeel 

 Sild til Madding, hvorimod det nu høist sjeldent skal være, at en enkelt Sild fanges«. 



Sammesteds (1843 p. 70) omtaler Krøyer, at allerede i 1830 nærede Olivarius 

 (og andre) den Opfattelse, at Sild, Hornfisk og Flynder var aftagende i den nordhge 

 Del af Fjorden ved Ringkøbing og Holmsland, medens Gedder, Aborrer og Skaller 

 derimod var tiltagende i Hyppighed. 



Pontoppidan skriver om Fiskeriet i Ringkøbing Fjord 1769: »I Fjorden og Aaen 

 [o: Vond-Aaen] falder noget Fiskeri, mest af Sild, Aal og Flyndre, hvortil i Fjorden 

 bruges store Ruser paa visse Tider, og i Aaen Vaad-Garn .... Fiskeriet i Alminde- 

 lighed aftager, og er her nu meget slettere end i forrige Tider«. 



Hvorvidt denne sidste Bemærkning er rigtig, maa staa hen. Det har i Aarhun- 

 dreder været almindeligt blandt Fiskere at klage over Udbyttet af Fiskeriet og henvise 

 til »gamle Dage« da det var langt bedre. Om Berettigelsen af saadanne Klager er det 

 i Reglen svært at skønne, men det er i hvert Fald meget sandsynligt, at Silden og 

 Skrubben i Stadil Fjord og Vond-Aaen allerede i 1769 havde aftaget i Hyppighed. 

 Som det senere skal omtales, var det ikke ret mange Aar herefter, at Østersen uddøde 

 i Ringkøbing Fjord, utvivlsomt paa Grund af Vandets aftagende Saltholdighed. 



I sin Beskrivelse over Kjøbstaden Ringkjøbing fra 1817 skriver Frost 

 (p. 58) : *De sædvanlige Fisk, som her jævnlig kunne haves fra de Vande, der be- 

 grænser Byen, ere fornemmelig : Kabliau, Hvillinger [o : Kuller], Skulder [o : Rød- 

 spætter], Flynder [o : Skrubber], Aal, Hælt og Sild. Giedder og Brasen kunne til sine 

 Tider ogsaa haves«. Her foreligger en Sammenblanding af de Fisk, der stammer fra 

 Vesterhavsfiskeriet, og de der stammer fra Fjordfiskeriet. Til de første hørte Torsk, 

 Kuller og Rødspætte, til de sidste hørte Skrubbe, Aal, Hælt, Sild, Gedde og Brasen. 



iVlollusker. 



Det fremgaar af de talrige Fund af fossile Østersskaller fra Bunden af Ringkøbing 

 Fjord, at der i tidligere Tid har levet Østers i Fjorden, og af en Række historiske 

 Efterretninger kan det ses, at Østersen endnu i det 17de og 18. Aarhundrede fandtes 

 i Fjorden. 



De jydske Østersbanker i Riberhus Len blev i Følge Rambusch Regale i 1587. 

 Ved kongeligt Brev af 3dje April 1671 blev der skænket Generalmajor Henrik Ruse 

 til Ryssensteen (Bøvling Slot) Retten til det inddrevne Vrag i Bøvling Amt tilligemed 

 Østersfangsten ved Ringkøbing. Denne Ret til Østersfangst blev imidlertid hurtigt 

 forpagtet ud, og allerede i Markbogen og Modelbogen fra 1683 findes der Oplysninger 



om Forpagtningsafgiftens Størrelse. 



4* 



